Die gebed van ‘n gelowige het ‘n kragtige uitwerking. Elia was ‘n mens net soos ons. Hy het ernstig gebid dat dit nie moet reën nie, en in die land het dit drie jaar en ses maande lank nie gereën nie. Toe het hy weer gebid, en die hemel het reën gegee en die aarde het sy oes gelewer. – Jak.5: 16b-18
Omring van Baal en ander profete het Elia nie gehuiwer om God vir ŉ wonderwerk te vertrou nie. Sy vrymoedigheid en geloofsverankerdheid waarmee hy bid is opvallend. Ons lees dat hy droogte aankondig en ewe kordaat stel dat dit eers weer sal reën as hy so sê.